ਫ਼ੋਟੌਨ
ਫ਼ੋਟੌਨ ਇੱਕ ਮੁੱਢਲਾ ਕਣ ਹੈ, ਜੋ ਪ੍ਰਕਾਸ਼ ਅਤੇ ਹੋਰ ਸਾਰੀਆਂ ਕਿਸਮਾਂ ਦੀਆਂ ਇਲੈਕਟ੍ਰੋਮੈਗਨੈਟਿਕ ਰੇਡੀਏਸ਼ਨਾਂ ਦਾ ਕੁਆਂਟਮ ਹੈ। ਇਹ ਇਲੈਕਟ੍ਰੋਮੈਗਨੈਟਿਕ ਫੋਰਸ ਲਈ ਫੋਰਸ ਕੈਰੀਅਰ ਹੈ, ਭਾਵੇਂ ਵਰਚੁਅਲ ਫੋਟੌਨਾਂ ਰਾਹੀਂ ਸਥਿਰ ਇਲੈਕਟ੍ਰੋਮੈਗਨੈਟਿਕ ਫੋਰਸ ਹੀ ਹੋਵੇ। ਇਸ ਫੋਰਸ ਦੇ ਪ੍ਰਭਾਵ ਸੂਖਮ ਅਤੇ ਵਿਸ਼ਾਲ ਪੱਧਰ ਤੇ ਅਸਾਨੀ ਨਾਲ ਦੇਖੇ ਜਾ ਸਕਦੇ ਹਨ, ਕਿਉਂਕਿ ਫੋਟੌਨ ਦਾ ਜ਼ੀਰੋ ਰੈਸਟ-ਮਾਸ ਹੁੰਦਾ ਹੈ; ਜੋ ਇਸ ਨੂੰ ਲੰਬੀ ਦੂਰੀ ਦੀਆਂ ਇੰਟ੍ਰੈਕਸ਼ਨਾਂ ਦੀ ਆਗਿਆ ਦਿੰਦਾ ਹੈ। ਸਾਰੇ ਮੁਢਲੇ ਕਣਾਂ ਦੀ ਤਰਾਂ, ਫੋਟੌਨਾਂ ਨੂੰ ਕੁਆਂਟਮ ਮਕੈਨਿਕਸ ਰਾਹੀਂ ਚੰਗੀ ਤਰਾਂ ਸਮਝਾਇਆ ਜਾ ਸਕਦਾ ਹੈ ਅਤੇ ਇਹ ਵੇਵ-ਪਾਰਟੀਕਲ ਡਿਊਲਿਟੀ (ਤਰੰਗ-ਕਣ ਦੋਹਰਾਪਣ) ਰੱਖਦੇ ਹੋਏ ਤਰੰਗਾਂ ਅਤੇ ਕਣਾਂ ਦੀਆਂ ਵਿਸ਼ੇਸ਼ਤਾਵਾਂ ਦਿਖਾਉਂਦੇ ਹਨ। ਉਦਾਹਰਨ ਦੇ ਤੌਰ 'ਤੇ, ਇੱਕ ਸਿੰਗਲ ਫੋਟੌਨ ਨੂੰ ਕਿਸੇ ਲੈੱਨਜ਼ ਰਾਹੀਂ ਰਿੱਫਰੈਕਟ ਕੀਤਾ ਜਾ ਸਕਦਾ ਹੈ ਜਾਂ ਇਸ ਦੇ ਆਪਣੇ ਆਪ ਨਾਲ ਵੇਵ ਇੰਟਰਫੇਰੈਂਸ ਦਿਖਾਈ ਜਾ ਸਕਦੀ ਹੈ, ਪਰ ਇਹ ਇੱਕ ਕਣ ਦੇ ਤੌਰ 'ਤੇ ਵੀ ਵਰਤਾਓ ਕਰਦਾ ਹੈ ਜੋ ਪੁਜੀਸ਼ਨ ਨਾਪਣ ਤੇ ਇੱਕ ਨਿਸ਼ਚਿਤ ਨਤੀਜਾ ਦਿੰਦਾ ਹੈ। ਤਰੰਗਾਂ ਅਤੇ ਕੁਆਂਟਾ, ਕਿਸੇ ਸਿੰਗਲ ਘਟਨਾ ਦੇ ਦੋ ਨਿਰੀਖਣਯੋਗ ਪਹਿਲੂ ਹੁਣ ਦੇ ਨਾਤੇ ਕਿਸੇ ਮਕੈਨੀਕਲ ਮਾਡਲ ਦੇ ਸ਼ਬਦਾਂ ਵਿੱਚ ਦਰਸਾਈ ਗਈ ਸ਼ੁੱਧ ਫਿਤਰਤ ਨਹੀਂ ਰੱਖ ਸਕਦੇ। ਪ੍ਰਕਾਸ਼ ਦੀ ਇਸ ਡਿਊਲ ਵਿਸ਼ੇਸ਼ਤਾ ਦੀ ਇੱਕ ਪ੍ਰਸਤੁਤੀ, ਜੋ ਵੇਵ ਫਰੰਟ ਉੱਤੇ ਕੁੱਝ ਬਿੰਦੂਆਂ ਨੂੰ ਐਨਰਜੀ ਦੀ ਸੀਟ ਮੰਨਦੀ ਹੈ, ਵੀ ਅਸੰਭਵ ਹੈ। ਇਸ ਤਰ੍ਹਾਂ, ਕਿਸੇ ਪ੍ਰਕਾਸ਼ ਤਰੰਗ ਦਾ ਕੁਆਂਟਾ ਸਪੈਸ਼ੀਅਲ (ਸਥਾਨਿਕ) ਤੌਰ 'ਤੇ ਸਥਾਨਬੱਧ ਨਹੀਂ ਕੀਤਾ ਜਾ ਸਕਦਾ। ਕਿਸੇ ਫੋਟੌਨ ਦੇ ਕੁੱਝ ਨਿਸ਼ਚਿਤ ਗੁਣ ਸੂਚੀਬੱਧ ਕੀਤੇ ਗਏ ਹਨ।

ਭੌਤਿਕ ਵਿਗਿਆਨ